text: Se med når storkene får ring på
  04 juli 2014 kl. 05.16
  Fredag formiddag klokken 10 sker det. De tre storke-unger i reden i Smedager bliver ringmærkede. Se det live på TV SYD+ og her på hjemmesiden.
  Det hele transmitteres nemlig live fra storkereden i Smedager via webcam, hvor man vil kunne opleve storkeeksperten Hans Skov sætte ringe på de tre store storkeunger.
  Selve påsætningen tager blot ca. 15 minutter. Og selv om det virker forstyrrende for storkeparret, der bestemt ikke er trygge ved besøget, er storkene dog hurtigt tilbage i reden igen og genoptager straks pasningen af deres unger.
  Så følg med klokken 10.00...
  